Source: http://ahet.hu/belfold/hatalmasat-bakizott-a-rendorseg-a-pecsi-hajlektalan-ugyeben
Timestamp: 2019-01-21 09:30:24
Document Index: 8435271

Matched Legal Cases: ['bíróság ', 'bíróság ', 'bíróság ', 'bíróság ', 'bíróság ', 'bíróság ']

Hatalmasat bakizott a rendőrség a pécsi hajléktalan ügyében | A hét - A hét legfontosabb hírei
Hatalmasat bakizott a rendőrség a pécsi hajléktalan ügyében
Törvénytelenül állította bíróság elé a rendőrség a hírekbe is bekerült Gy.Istvánt pécsi hajléktalant. A férfi ugyanis csak ittas volt, de életvitelszerűen nem él az utcán, hisz hideg idejére egy ismerőse kis fészerében húzhatja meg magát. A bíróság emiatt szüntette meg az eljárást, kérdés a rendőri vezetés mikor kér vajon bocsánatot a jogtalan eljárás miatt?
A Pécsi Járásbíróság részletes bizonyítást rendelt el Gy.István hajléktalan ügyében nem véletlenül. Kiderült, hogy a rendőrség jogtalanul vette őrizetbe és állította bíróság elé a férfit az életvitelszerűen közterületen való tartózkodás miatt . A férfi ugyanis csak ittas volt és a Mecsek Áruháznál egy padon aludt. Azonban kiderült egy ismerőse tanyájának a fészerében él, ott vannak a személyes tárgyai is, hisz a rendőrök ilyet nem találtak nála. Ráadásul a fészerhez kulcsa is van. Aztán az is kiderült, hogy bár korábban a vádlottat többször figyelmeztették a rendőrök, de nem derült ki milyen körülmények között történt ez.
Gy.István védője kérte a bíróságot az eljárás felfüggesztésére és azt is, hogy forduljanak az alkotmánybírósághoz de ezt a járásbíróság elutasította, mert szerintük a bíróság elött lefolytatott bizonyítás szerint kijelenthető, hogy nem történt törvénysértés.
Mindezeket figyelembe véve a rendőrségnek illene bocsánatot kérnie a vádlottól, hisz teljesen jogtalanul hurcolták meg a pécsi hajléktalant. Az is válaszra vár, hogy a túlbuzgó rendőrök kapnak-e bármiféle ejnye -bejnyét, hisz túl lépték a hatáskörüket, persze lehet nem szándékosan, de hibáztak és hatalmukkal így vissza is éltek akarva akaratlanul.